চরম হতাশ মিউনিখের আক্রমণ ভাগের ফুটবলার আর্জেন রবেন। হতাশা কোচ পেপ গার্ডিওলার জন্য। বায়ার্ন মিউনিখের সঙ্গে গার্ডিওলার ৩ বছর চুক্তির মেয়াদ চলতি মৌসুমেই শেষ হচ্ছে। বুন্দেসলিগা চ্যাম্পিযন মিউনিখ জানিয়েছে, গার্ডিওলা তার চুক্তির মেয়াদ বাড়াতে রাজি হননি। ক্লাব কর্তৃপক্ষ তার বিকল্প হিসেবে কার্লো আনচেলোত্তিকে ভেবে রেখেছে। জুনেই গার্ডিওলার পরবর্তী কোচের দায়িত্ব নেবেন আনচেলোত্তি। ডাচ তারকা রবেন মনে করছেন গার্ডিওলার বিদায় মিউনিখের বিপদ ঢেকে আনতে পারে। রবিনের সরল ভাষ্য, ‘এটা আসলেই বড় লজ্জার যে তিনি চলে যাচ্ছেন। তার চলে যাওয়া আমাকে ব্যথিত করছে।’ আনচেলোত্তির ব্যাপারে রবেন বলেছেন, ‘নিশ্চয়ই ভাল কোচ। কিন্তু আবার আমাদের তার ছক অনুযায়ী নতুন করেই শুরু করতে হবে।’ রবেন মিউনিখের হয়ে লিগ ফাইনালে খেলতে পারেননি ইনজুরির জন্য। এখন অবশ্য শতভাগ ফিট।